Case ID: 1183902
Sentence 21: Belə ki, sosial şəbəkələrdə göstərilən seçki dairəsi ilə əlaqədar yayımlanan görüntülərə və təqdim olunmuş videomateriallara baxış keçirilərkən 3 saylı seçki məntəqəsində səslərin hesablanması zamanı bu və ya digər şəkildə seçkilərin nəticəsinə təsir edə biləcək qanun pozuntuları aşkar edilmiş və müəyyən edilmiş qanun pozuntuları seçki qanunvericiliyinin tələblərinə görə seçicilərin iradəsini müəyyənləşdirməyə imkan verməyən hal kimi qiymətləndirildiyindən 3 saylı seçki məntəqəsi üzrə səsvermənin nəticələrinin etibarsız hesab edilməsi və dairə seçki komissiyasının qərarının həmin seçki məntəqəsinə aid hissədə ləğv edilməsi üçün hüquqi əsaslar yaranmışdır.Apellyasiya Məhkəməsi iş materiallarını araşdıraraq o nəticəyə gəlmişdir ki, cavabdeh inzibati orqan tərəfindən araşdırma prosesində iddiaçılarla əlaqə saxlanılmış, araşdırma və iclasda iştirak etmək, həmçinin digər hüquqlarının olması izah edilmiş, onların Komissiyanın iclasında iştirakı təmin edilmiş, araşdırmanın tamlığı, hərtərəfliliyi və obyektivliyi prinsipi əsas götürülərək səsvermə günü həmin seçki dairəsi ilə bağlı sosial şəbəkələrdə olan məlumatlar, seçki komissiyalarının seçkilərin yekununa dair protokol məlumatları və iddiaçılar tərəfindən araşdırmaya təqdim olunmuş sənədlər və videomateriallar, dairə seçki komissiyasının mübahisələndirilən qərarı və digər sənədlər, həmçinin həmin gün seçki dairəsinin seçki məntəqələrində quraşdırılmış veb-kameraların görüntüləri tədqiq edilmiş, təqdim olunmuş 1 ədəd elektron məlumat daşıyıcısına baxış keçirilərkən müəyyən edilmişdir ki, bu yaddaş qurğusunda 82 saylı Ağcabədi seçki dairəsinin bəzi seçki məntəqələrindən, dairə seçki komissiyasının qeydə alınmış namizədlərin şikayətlərinə baxıldığı iclasdan görüntülər və ayrı-ayrı qeydə alınmış namizədlərin müsahibələri qeydə alınmışdır.